CELEX: 32020R0127
Language: ro
Date: 2019-01-29 00:00:00
Title: Regulamentul (UE) 2020/127 al Parlamentului European și al Consiliului din 29 ianuarie 2020 de modificare a Regulamentului (UE) nr. 1306/2013 în ceea ce privește disciplina financiară începând cu exercițiul financiar 2021 și a Regulamentului (UE) nr. 1307/2013 în ceea ce privește flexibilitatea între piloni în anul calendaristic 2020

31.1.2020   
               
               
                  RO
               
               
                  Jurnalul Oficial al Uniunii Europene
               
               
                  L 27/1
               
            
         REGULAMENTUL (UE) 2020/127 AL PARLAMENTULUI EUROPEAN ȘI AL CONSILIULUI
         din 29 ianuarie 2020
         de modificare a Regulamentului (UE) nr. 1306/2013 în ceea ce privește disciplina financiară începând cu exercițiul financiar 2021 și a Regulamentului (UE) nr. 1307/2013 în ceea ce privește flexibilitatea între piloni în anul calendaristic 2020
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (2),
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         având în vedere avizul Comitetului Economic și Social European (1),
         hotărând în conformitate cu procedura legislativă ordinară (2),
         întrucât:
         
                     (1)
                  
                  
                     Articolul 16 din Regulamentul (UE) nr. 1306/2013 al Parlamentului European și al Consiliului (3) prevede că plafonul anual pentru cheltuielile din Fondul european de garantare agricolă (FEGA) este constituit din cuantumurile maxime stabilite pentru acestea în Regulamentul (UE, Euratom) nr. 1311/2013 (4) al Consiliului. În temeiul articolului 26 din Regulamentul (UE) nr. 1306/2013 se stabilește o rată de ajustare a disciplinei financiare, atunci când este necesar, pentru a se asigura respectarea plafoanelor anuale stabilite în Regulamentul (UE, Euratom) nr. 1311/2013 pentru finanțarea cheltuielilor legate de piață și a plăților directe pentru perioada 2014-2020. Regulamentul (UE, Euratom) nr. 1311/2013 nu prevede plafoane pentru exercițiile financiare de după 2020. Pentru a se asigura respectarea plafonului pentru finanțarea cheltuielilor legate de piață și a plăților directe și în exercițiile financiare de după 2020, articolele 16 și 26 din Regulamentul (UE) nr. 1306/2013 trebuie să menționeze, pentru exercițiile financiare respective, cuantumurile stabilite în cadrul FEGA în regulamentul care urmează a fi adoptat de Consiliu în temeiul articolului 312 alineatul (2) din Tratatul privind funcționarea Uniunii Europene (TFUE) pentru perioada 2021-2027.
                  
               
                     (2)
                  
                  
                     Flexibilitatea între piloni este un transfer opțional de fonduri între plățile directe și dezvoltarea rurală. În temeiul articolului 14 din Regulamentul (UE) nr. 1307/2013 al Parlamentului European și al Consiliului (5), statele membre pot utiliza flexibilitatea respectivă în ceea ce privește anii calendaristici 2014-2019. Pentru a se garanta că statele membre își pot menține propria strategie, Regulamentul (UE) 2019/288 al Parlamentului European și al Consiliului (6) a prelungit flexibilitatea între piloni la anul calendaristic 2020, adică la exercițiul financiar 2021. În prezent, articolul 14 din Regulamentul (UE) nr. 1307/2013 prevede posibilitatea transferului de la dezvoltarea rurală la plățile directe ca procent din cuantumul alocat pentru sprijinul finanțat în cadrul Fondului european agricol pentru dezvoltare rurală (FEADR) în exercițiul financiar 2021 prin dreptul Uniunii adoptat ulterior adoptării de către Consiliu a regulamentului relevant în temeiul articolului 312 alineatul (2) din TFUE. Deoarece dreptul relevant al Uniunii nu va fi adoptat până la termenul până la care statele membre trebuie să notifice propriile decizii referitoare la transfer, este oportun să se prevadă posibilitatea aplicării în continuare a flexibilității respective și să fie stabilit cuantumul maxim care poate fi transferat.
                     Cuantumul maxim absolut per stat membru este calculat pe baza procentelor maxime prevăzute la articolul 14 alineatul (2) din Regulamentul (UE) nr. 1307/2013, care se aplică cuantumurilor care urmează a fi alocate pentru sprijinirea tipurilor de intervenții pentru dezvoltare rurală prevăzute în propunerea Comisiei pentru un regulament al Parlamentului European și al Consiliului de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentului (UE) nr. 1305/2013 al Parlamentului European și al Consiliului și a Regulamentului (UE) nr. 1307/2013 al Parlamentului European și al Consiliului.
                  
               
                     (3)
                  
                  
                     În prezent, în conformitate cu articolul 53 alineatul (6) din Regulamentul (UE) nr. 1307/2013, statele membre au avut opțiunea de a-și revizui, până la data de 1 august 2019, procentul din plafonul național pentru plăți directe pe care îl alocă sprijinului cuplat facultativ și deciziile detaliate privind sprijinul din anul calendaristic 2020. Statele membre vor notifica decizia privind transferul de la plățile directe la sprijinul pentru dezvoltare rurală, dacă efectuează un astfel de transfer, până la 31 decembrie 2019, iar decizia privind transferul de la sprijinul pentru dezvoltare rurală la plățile directe, dacă efectuează un astfel de transfer, la scurt timp după aceea. Totuși, o astfel de decizie va avea un impact asupra plafonului lor național pentru plăți directe pentru anul calendaristic 2020. Pentru a se menține consecvența între deciziile detaliate privind sprijinul și plafonul bugetar pentru sprijinul cuplat facultativ, este oportun să se permită statelor membre să revizuiască procentul alocat pentru sprijinul cuplat facultativ și deciziile detaliate privind sprijinul, în măsura în care revizuirea este necesară pentru ajustarea la decizia referitoare la flexibilitatea între piloni. În consecință, termenul relevant pentru notificare ar trebui să fie stabilit, de asemenea, la puțin timp după 31 decembrie 2019. Având în vedere că revizuirea respectivă este limitată la strictul necesar pentru ca statele membre să efectueze ajustarea la decizia referitoare la flexibilitatea între piloni, statele membre ar trebui să explice, în notificare, legătura dintre revizuire și decizia respectivă.
                  
               
                     (4)
                  
                  
                     Prin urmare, Regulamentele (UE) nr. 1306/2013 și (UE) nr. 1307/2013 ar trebui modificate în consecință.
                  
               
                     (5)
                  
                  
                     Pentru ca modificările prevăzute în prezentul regulament să poată fi aplicate cât mai curând, s-a considerat că este justificat să se prevadă o excepție de la termenul de opt săptămâni menționat la articolul 4 din Protocolul nr. 1 privind rolul parlamentelor naționale în Uniunea Europeană, anexat la Tratatul privind Uniunea Europeană, la TFUE și la Tratatul de instituire a Comunității Europene a Energiei Atomice.
                  
               
                     (6)
                  
                  
                     Pentru ca modificările prevăzute în prezentul regulament să poată fi aplicate cât mai curând, acesta ar trebui să intre în vigoare în ziua următoare datei publicării sale în Jurnalul Oficial al Uniunii Europene,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului (UE) nr. 1306/2013
            Regulamentul (UE) nr. 1306/2013 se modifică după cum urmează:
            
                        1.
                     
                     
                        La articolul 16, alineatul (1) se înlocuiește cu următorul text:
                        
                           „(1)   Plafonul anual pentru cheltuielile FEGA este constituit din cuantumurile maxime stabilite pentru acesta în cadrul Regulamentului (UE, Euratom) nr. 1311/2013 și al regulamentului pe care îl adoptă Consiliul în temeiul articolului 312 alineatul (2) din TFUE pentru perioada 2021-2027.”
                        
                     
                  
                        2.
                     
                     
                        La articolul 26, alineatul (1) se înlocuiește cu următorul text:
                        
                           „(1)   Pentru a se asigura respectarea plafoanelor anuale menționate la articolul 16 pentru finanțarea cheltuielilor legate de piață și a plăților directe, se stabilește o rată de ajustare a plăților directe (denumită în continuare «rata de ajustare») atunci când previziunile privind finanțarea măsurilor finanțate în cadrul subplafonului în cauză pentru un anumit exercițiu financiar arată că plafoanele anuale aplicabile vor fi depășite.”
                        
                     
                  
         
            Articolul 2
            Modificarea Regulamentului (UE) nr. 1307/2013
            Regulamentul (UE) nr. 1307/2013 se modifică după cum urmează:
            
                        1.
                     
                     
                        La articolul 14 alineatul (2), al șaselea paragraf se înlocuiește cu următorul text:
                        „Până la 8 februarie 2020, statele membre pot decide să pună la dispoziție, ca plăți directe pentru anul calendaristic 2020, un cuantum care să nu îl depășească pe cel prevăzut în anexa VIa. Ca urmare, cuantumul corespunzător nu mai este disponibil pentru sprijinul finanțat din FEADR pentru exercițiul financiar 2021. Decizia respectivă este notificată Comisiei până la 8 februarie 2020 și stabilește cuantumul care urmează a fi transferat.”
                     
                  
                        2.
                     
                     
                        La articolul 53, alineatul (6) se înlocuiește cu următorul text:
                        
                           „(6)   Până la data de 1 august a oricărui an dat, statele membre își pot revizui decizia luată în temeiul prezentului capitol.
                           De asemenea, până la 8 februarie 2020, statele membre își pot revizui decizia luată în temeiul prezentului capitol, în măsura în care este necesar pentru a se adapta la decizia referitoare la flexibilitatea între piloni pentru anul calendaristic 2020, luată în conformitate cu articolul 14.
                           Printr-o revizuire în temeiul primului și al celui de al doilea paragraf din prezentul alineat, statele membre pot decide, cu efect din anul următor:
                           
                                       (a)
                                    
                                    
                                       să lase neschimbat, să mărească sau să diminueze procentul stabilit în temeiul alineatelor (1), (2) și (3), în limitele prevăzute la alineatele respective, după caz, ori să lase neschimbat sau să diminueze procentul stabilit în temeiul alineatului (4);
                                    
                                 
                                       (b)
                                    
                                    
                                       să modifice condițiile de acordare a sprijinului;
                                    
                                 
                                       (c)
                                    
                                    
                                       să înceteze acordarea sprijinului prevăzut în prezentul capitol.
                                    
                                 Statele membre notifică Comisiei orice decizie de revizuire în temeiul primului și al celui de al doilea paragraf din prezentul alineat, până la datele menționate la paragrafele respective. Notificarea deciziei de revizuire în temeiul celui de al doilea paragraf din prezentul alineat explică legătura dintre revizuire și decizia referitoare la flexibilitatea între piloni pentru anul calendaristic 2020 luată în conformitate cu articolul 14.”
                        
                     
                  
                        3.
                     
                     
                        Se introduce anexa VIa, al cărei text este prevăzut în anexa la prezentul regulament.
                     
                  
         
            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 ianuarie 2020.
            
               
                  Pentru Parlamentul European
               
               
                  Președintele
               
               D. M. SASSOLI
            
            
               
                  Pentru Consiliu
               
               
                  Președintele
               
               N. BRNJAC
            
         
         
            (1)  Avizul din 11 decembrie 2019 (nepublicat încă în Jurnalul Oficial).
         
            (2)  Poziția Parlamentului European din 18 decembrie 2019 (nepublicată încă în Jurnalul Oficial) și Decizia Consiliului din 27 ianuarie 2020.
         
            (3)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).
         
            (4)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).
         
            (5)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).
         
            (6)  Regulamentul (UE) 2019/288 al Parlamentului European și al Consiliului din 13 februarie 2019 de modificare a Regulamentelor (UE) nr. 1305/2013 și (UE) nr. 1307/2013 în ceea ce privește anumite norme referitoare la plățile directe și la sprijinul pentru dezvoltarea rurală în anii 2019 și 2020 (JO L 53, 22.2.2019, p. 14).
      
      
         
            ANEXĂ
            
               
                  
                     „ANEXA VIa
                     CUANTUMURILE MAXIME MENȚIONATE LA ARTICOLUL 14 ALINEATUL (2)
                     
                                 (în EUR)
                              
                           
                                 Belgia
                              
                              
                                 10 076 707 10 076 707
                              
                           
                                 Bulgaria
                              
                              
                                 70 427 849 70 427 849
                              
                           
                                 Cehia
                              
                              
                                 38 815 980 38 815 980
                              
                           
                                 Danemarca
                              
                              
                                 11 371 893 11 371 893
                              
                           
                                 Germania
                              
                              
                                 148 488 749 148 488 749
                              
                           
                                 Estonia
                              
                              
                                 21 968 972 21 968 972
                              
                           
                                 Irlanda
                              
                              
                                 39 700 643 39 700 643
                              
                           
                                 Grecia
                              
                              
                                 76 438 741 76 438 741
                              
                           
                                 Spania
                              
                              
                                 250 300 720 250 300 720
                              
                           
                                 Franța
                              
                              
                                 181 388 880 181 388 880
                              
                           
                                 Croația
                              
                              
                                 42 201 225 42 201 225
                              
                           
                                 Italia
                              
                              
                                 190 546 556 190 546 556
                              
                           
                                 Cipru
                              
                              
                                 2 398 093 2 398 093
                              
                           
                                 Letonia
                              
                              
                                 29 326 817 29 326 817
                              
                           
                                 Lituania
                              
                              
                                 48 795 629 48 795 629
                              
                           
                                 Luxemburg
                              
                              
                                 1 843 643 1 843 643
                              
                           
                                 Ungaria
                              
                              
                                 62 430 371 62 430 371
                              
                           
                                 Malta
                              
                              
                                 1 831 098 1 831 098
                              
                           
                                 Țările de Jos
                              
                              
                                 10 972 679 10 972 679
                              
                           
                                 Austria
                              
                              
                                 72 070 055 72 070 055
                              
                           
                                 Polonia
                              
                              
                                 329 472 633 329 472 633
                              
                           
                                 Portugalia
                              
                              
                                 123 303 715 123 303 715
                              
                           
                                 România
                              
                              
                                 241 375 835 241 375 835
                              
                           
                                 Slovenia
                              
                              
                                 15 337 318 15 337 318
                              
                           
                                 Slovacia
                              
                              
                                 56 920 680 56 920 680
                              
                           
                                 Finlanda
                              
                              
                                 73 005 307 73 005 307
                              
                           
                                 Suedia
                              
                              
                                 52 887 719 52 887 719
                              
                           
               ”